Walter Huston estió un actor canadiense naixito de Toronto (Ontario) o 6 d'abril de 1884 y muerto en Hollywood (Los Ángeles, California, Estaus Unius) o 7 d'abril de 1950, activo en o mundo d'o teatro dende los zaguers anyos 1900 y en o mundo d'o cine estausunidense dende zaguerías d'os anyos 1920.

Yera o pai d'o director cinematografico John Huston y l'avuelo d'Anjelica Huston, Tony Huston, Danny Huston y Allegra Huston. Ye asinas lo prochenitor de tres cheneracions de profesionals d'o mundo d'o cine que han ganau un Oscar (él mesmo, lo suyo fillo John Huston y la suya nieta Anjelica Huston). Morió por un aneurisma aortico, estando incinerau.

Premios
En 1948 Walter Huston recibió o Premio Oscar a o Millor Actor Segundario por a suya interpretación en a cinta The Treasure of the Sierra Madre, dirichita por o suyo fillo, John Huston. Antiparte, en 1936 fue nominato a l'Oscar a o Millor Actor por o suyo papel en a cinta Dodsworth, de William Wyler; y en 1941 fue tamién nominato a iste mismo premio por The Devil and Daniel Webster, de William Dieterle.

O 2 d'agosto de 1960 se li adhibió una estrela a lo Paseyo d'a Fama de Hollywood, estando a suya estrela situada en o 6624 de Hollywood Boulevard d'a ciudat de Los Angeles.

Filmografía

Actor

Anyos 1920

1929: The Lady Lies, con Claudette Colbert.
1929: The Virginian, con Gary Cooper.
1930: The Virtuous Sin, con Kay Francis.
1930: The Bad Man.
1932: The Beast of the City, con Jean Harlow y Jean Hersholt.
1932: American Madness, con Pat O'Brien.
1932: Rain, con Joan Crawford.
1933: Gabriel Over the White House, con Franchot Tone.
1936: Dodsworth, con Ruth Chatterton, Mary Astor, y David Niven.
1936: Rhodes of Africa.
1941: The Devil and Daniel Webster, con James Craig, Edward Arnold, y Anne Shirley.
1941: Swamp Water, con Walter Brennan y Anne Baxter.
1942: The Shanghai Gesture, con Gene Tierney.
1942: Yankee Doodle Dandy, con James Cagney.
1943: The Outlaw, con Thomas Mitchell y Jane Russell.
1943: Edge of Darkness, con Errol Flynn y Ann Sheridan.
1943: Mission to Moscow.
1945: And Then There Were None.
1946: Dragonwyck, con Gene Tierney y Vincent Price.
1946: Duel in the Sun, con Joseph Cotten, Gregory Peck, y Jennifer Jones.
1948: The Treasure of the Sierra Madre, de John Huston, con Humphrey Bogart, Tim Holt y Bruce Bennett.
1950: The Furies, con Wendell Corey y Barbara Stanwyck.
Walter Huston